Diari Oficial de la Generalitat Valenciana


Sumari del DOGV 3953, del 06-03-2001 (2001/1850)

Informació pública de l'aprovació definitiva del programa d'actuació integrada per al desenvolupament de la unitat d'execució número 22, pla de reforma interior, projecte d'urbanització i projecte de reparcel·lació.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3953

Data del DOGV
:   06-03-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/1850


Organisme emissor
:   Ajuntament de Segorbe

Tipus de document
:   Anunci

Informació pública de l'aprovació definitiva del programa d'actuació integrada per al desenvolupament de la unitat d'execució número 22, pla de reforma interior, projecte d'urbanització i projecte de reparcel·lació. [2001/F1850]
  
El Ple de l'Ajuntament, en la sessió del dia 6 de febrer de 2001, va adoptar, entre altres, l'acord següent:
  
Aprovació definitiva del programa d'actuació integrada per al desenvolupament de la unitat d'execució número 22, pla de reforma interior, projecte d'urbanització i projecte de reparcel·lació.
  
Vista la proposta de programa d'actuació integrada formulada per aquest Ajuntament de Segorbe, per al desenvolupament de la unitat d'execució número 22 del Pla General d'Ordenació Urbana de Segorbe, amb els documents expressats en els apartats A) i B) de l'article 32 de la Llei Reguladora de l'Activitat Urbanística, això és, justificació de la innecessarietat de cèdula d'urbanització i projecte d'urbanització amb els continguts expressats en l'article 29.4 de la llei i els articles 140 i 141 del Reglament de Planejament de la Comunitat Valenciana. Així com el pla de reforma interior i el projecte de reparcel·lació.
  
Vist que de conformitat amb el que s'estableix en els articles 34, 45.2, 46 i altres disposicions d'aplicació de la Llei Reguladora de l'Activitat Urbanística, el Ple de l'Ajuntament, en la sessió del dia 4 d'abril de 2000, va resoldre sotmetre a informació pública la proposta de programa, el pla de reforma interior, el projecte d'urbanització i el projecte de reparcel·lació; i remetre notificació amb el contingut d'aquest acord al domicili fiscal dels qui consten en el Registre de la Propietat i en el cadastre com a titulars de drets afectats per l'actuació proposada.
  
Atés que els anuncis esmentats anteriorment van ser publicats en el Diari Oficial de la Generalitat Valenciana número 3.782, de 29 de juny de 2000, i Castellón Diario de data 27 de maig de 2000.
  
Atés que durant el període d'informació pública s'han formulat diverses al·legacions, sobre les quals ha emés informe Julia Godes Sanz de Bremond, arquitecta i redactora dels projectes tècnics sotmesos a informació pública.
  
De conformitat amb el que s'ha establit en els articles 47, 69 i 34 de la Llei 6/1994, de 15 de novembre, Reguladora de l'Activitat Urbanística; articles 136 i següents, articles 173 i 174 del Decret 201/1998, de 15 de desembre, del Govern Valencià, pel qual s'aprova el Reglament de Planejament de la Comunitat Valenciana.
  
El Ple de l'ajuntament, per unanimitat dels 12 membres presents dels 13 que el componen, va acordar:
  
Primer. Desestimar l'al·legació número 1 formulada pel senyor José Luis Arnau López, pels motius exposats en l'informe tècnic; acceptar l'al·legació número 2 formulada pel senyor José Luis Arnau López i Dolovi, SL, atés que hi ha un error en la delineació dels plànols, i per tant corregir-los; desestimar l'al·legació número 3 formulada per les senyores Josefa i Vicenta Magdalena Pedro pels motius exposats en l'informe tècnic; acceptar l'al·legació número 4 formulada per la senyora Pilar Guillén Bolumar, atés que hi ha un error de concordança entre la memòria i els plànols. Acceptar les objeccions formulades pel tècnic municipal quant al projecte d'urbanització, i resoldre-les d'acord amb el que ha informat l'arquitecta.
  
Segon. Adaptar els documents tècnics amb les correccions acceptades en el punt primer d'aquest acord i en conseqüència aprovar definitivament el pla de reforma interior, el programa, el projecte de reparcel·lació i el projecte d'urbanització de la unitat d'execució número 22 del Pla General d'Ordenació Urbana de Segorbe. Es determina la forma de gestió directa i l'assumpció per part d'aquest ajuntament del paper d'urbanitzador.
  
Tercer. Donar trasllat del programa a la Conselleria d'Obres Públiques, Urbanisme i Transports per a la inscripció en el Registre de Programes i procedir a la posterior publicació de conformitat amb l'article 47.7 de la Llei 6/1994, Reguladora de l'Activitat Urbanística.
  
Quart. Notificar aquest acord a totes les persones interessades i, una vegada ferm en via administrativa, s'inscriurà en el Registre de la Propietat, amb el previ atorgament de document públic que expressa el seu contingut, d'acord amb el que s'estableix en l'article 69.1.d) del text legal esmentat.
  
Cinqué. Aquest acord d'aprovació definitiva de la reparcel·lació produirà els efectes previstos en l'article 69.2 de la Llei 6/1994, Reguladora de l'Activitat Urbanística, en relació amb l'article 122 i següents del Reial Decret 3.288/1978, de 25 d'agost, pel qual s'aprova el Reglament de Gestió Urbanística.
  
Sisé. Facultar l'alcalde perquè en nom i representació de l'ajuntament subscriga els documents necessaris per a l'efectivitat d'aquest acord.
  
Contra el present acord, que posa fi a la via administrativa, les persones interessades podran interposar, en el termini d'un mes, un recurs potestatiu de reposició, o en el termini de dos mesos, comptats a partir de l'endemà de la recepció d'aquesta notificació, un recurs contenciós administratiu davant de la sala d'aquesta jurisdicció del Tribunal Superior de Justícia de la Comunitat Valenciana, de conformitat amb el que s'estableix en l'article 116 i 117 de la Llei 30/1992, de 26 de novembre, i l'article 46 de la Llei 29/1998, de 13 de juliol.
  
Cosa que es fa pública als efectes previstos en la legislació urbanística.